Buat 1 alinea dalam bahasa Betawi dengan unsur deskriptif.

Èutanasia bisa dibèdain ngêjadi dua, yakni èutanasia aktip ama èutanasia pasip. Èutanasia aktip mêrupakan suatu tindakan pêranti ngakhirin kêidupan pasièn liwat tindakan mèdis nyang udah dirèkên olèh tênaga medis. Èutanasia pasip mêrupakan suatu tindakan wayah tênaga mèdis ngêbêrêntiin atau nyabut sêgala tindakan mèdis nyang dilakuin têradêp pasièn sêhingga hal onoh nyêbabin kêmatian pasièn. Kalu diliat dari sudut pêrmintaan pasièn, èutanasia bisa dibèdain ngêjadi èutanasia poluntèr, èutanasia inpoluntèr, ama nonpoluntèr. Èutanasia poluntèr atau èutanasia sukarèlawan adalah wayah pasièn minta kêpada tènaga mèdis buat dilakuinnyah èutanasia sêcara pasip atau aktip kêpada dirinyah dèwèk. Èutanasia nonpoluntèr atau èutanasia diandèiin adalah èutanasia nyang dilakuin tanpa pêrsêtujuan pasièn karna pasièn ngalamin suatu kêadaan nyang ora bisa ngasih kêputusannyah nyang kêmudian diandèiin ngêmilih kêmatianyah kalu diah bisa nyatain kêpèngènannyah sêhinggè kêluarga pasièn bêrtanggung jawab têntang kêputusan èutanasia onoh. Èutanasia inpoluntèr atau èutanasia ora sêcara sukarèla mêrupakan èutanasia nyang dalêm pêlaksanaannyah dêngan cara dipaksa, yakni pasièn dalêm kêadaan sadar ama bisa ngasih kêputusan, tapi èutanasia onoh dilakuin tanpa minta kêputusan pasièn onoh.